Hyvät katsojat! Tervetuloa Herra käyttää lääkäriä -ohjelmaan!
Näissä jaksoissa olemme puhuneet ja jatkamme vielä -
tuki- ja liikuntaelimistä ja niitten rakenteesta, -
alkuperästä ja vaivoista.
Mikä pitää simpukkaa koossa? Se on sen ulkopuolella oleva kuori.
Mikä pitää meitä koossa? Se on sisällämme oleva kova rakenne: -
luusto, jänteet ja lihakset.
Kuten aiemmin on todettu, meissä on peräti 206 luuta.
Lihakset liikuttelevat luustoa -
ja kiinnittyvät jänteillä luihin aina oikeaan kohtaan.
Lihaksia on noin 640.
Niiden toiminta mahdollistaa ihmisen hämmästyttävät kyvyt.
Äskettäin katseltiin Rion olympialaisia.
Sieltä saa aavistuksen motorisesta liikunnallisesta kyvystämme.
Jos katsot voimisteluohjelmia, permantoliikkeitä, näet, -
mitä alaraajoilla voi tehdä. Se on aivan ylivertainen tapa liikkua.
Tai mitä käsillä voi tehdä.
Kaikki tämä kertoo Jumalan nerokkaasta suunnittelusta.
Tuki- ja liikuntaelimet todistavat kiistatta, -
että olemme Jumalan kuvia. Ylivertaisia suorittajia -
sekä kahdella alaraajalla eli jaloilla kävelyssä -
käsien kätevyydessä, puhumisessa jne.
Ihminen on tavattoman nerokkaasti suunniteltu Jumalan kuva.
Tässä langenneessa maailmassa me kärsimme monista sairauksista.
Tässä jaksossa ajattelin puhua -
jännetulehduksista ja jännetuppitulehduksista.
Jännetuppia on paljon käden ja ranteen alueella, -
samoin nilkan ja jalkaterän alueella, -
jossa ne erityisesti voivat ylirasittua ja tulehtua.
Tulehtumiseen on monia eri syitä.
Jänteen ja jännetupen tulehdus liittyy yleensä -
kyseisen raajan poikkeukselliseen rasitukseen.
Me saatamme poikkeuksellisesti rasittaa -
jänteitä ja jännetuppia kohtuuttomasti: tärinä, äkillinen repäisy, -
kylmä. Kaikki voivat vaikuttaa. Pieni vamma, toistuva mikrotrauma, -
yksitoikkoinen liike tai äkillisempi tempaisu voivat johtaa -
jänteen ja jännetupen ärsytystilaan.
Jännetupessa jänne liikkuu tietyllä alueella.
Tupen sisäpinnassa on liukumisen vuoksi -
samanlainen voiteluainetuotanto ja mekanismi -
kuin nivelessä olevassa synoviaali- kalvossa.
Synoviaalikudosta on nivelpussin sivupinnoissa lähinnä, -
koska luiden kontaktipinnassa on lasirustoa.
Jos se ärtyy, sinne tulee tulehdussoluja ja ärsytystä -
ja tulehdustilassa se paksunee.
Jännetulehdus syntyy yleensä siinä, -
missä jänne kiinnittyy luuhun aiheuttaen kiinnityskohdassa kipua.
Kun meillä kaikilla on jänteet, luut, luukalvot ja lihakset, -
meidät on kirjaimellisesti kudottu kokoon, kuten Raamattukin sanoo.
Se on tiuha kudelma kollageeni- säiekudosta.
Se on hyvin verisuonitettua.
Kun jänne kiinnittyy luukalvoon tai näihin kudoksiin, -
niin se on punottu ja kudottu kokoon taitavasti.
Siinä kaksi kudelmaa on kudottu yhteen, -
mikä pitää sitä kiinni. Ymmärrettävää on, -
että kovasta repäisystä/ ärsytyksestä se voi vähitellen -
pikkasen irrota ja ärtyä. Pieni verenvuoto ja mikrotrauma -
tuovat tulehdussoluja paikalle -
ja se paksunee ja tulehtuu.
Toistuva rasitus voi myös jopa repäistä -
jänteen irti luusta pahimmillaan ja ottaa pienen palan luutakin.
Sen täytyy olla jo melko korkea energinen vamma.
Ymmärrät, että kun yhteen solmittua kudosta jatkuvasti nyit ja vedät, -
niin se ärtyy ja voi heikentyä.
Pitkäkestoinen rasitus voi vaikuttaa siihen, -
että se repeytyy irti helpommin.
Varsinkin, jos lihakset, luut ja jänteet eivät ole hyvässä iskussa -
eli vankat ja lujat, sitä nopeammin se tapahtuu.
Kaikki yhtäkkiset ponnistelut ja urheilu venyttelemättä on pahasta.
Ennen urheilua ja sen aikanakin olisi hyvä vähän venytellä.
Pitää pientä taukoa. Ja jos harrastaa jotain kovaa lajia, -
niin sitten vähän jäähdytellä niitä suorituksen jälkeen kylmähoidoilla.
No, miten sitten kiinnityskohdan rasitus, -
pieni mikrotrauma ja irti repeytyminen oireilevat?
Siihen tulee kipua. Se voi olla jatkuvaa -
tai liittyä niihin liikkeisiin, joihin kyseinen jänne osallistuu.
Lääkärin vastaanotolle ihmiset tulevat yleensä kivun takia.
Kipu on tarkoituksenmukaista. Jumala on laittanut kipuhermot, -
jotta pysäytetään vahingoittava ja vaurioittava toiminta, -
ettei rikota paikkoja. Se on Jumalan armoa, -
että tulee kipua jännetulehduksessa.
Käytännön lääkärin vastaanotolle tulon yleisin syy on selkäkipu -
ja sitten olkapääkipu, jos mainitsee kaksi yleisintä.
Sitten on tietysti eri ammatteihin liittyvät käden vammat -
tai erilaiset urheiluongelmat.
Kipu voi siis olla jatkuvaa tai liittyä juuri niihin liikkeisiin, -
joihin jänne ja lihas osallistuvat. Näin lääkärikin saa johtolangan -
vaivan ja kipeytyneen jänteen etsimiseen.
Siksi on niin tärkeää kuulla tarkasti, miten potilas vaivan kuvaa.
Miten se ilmenee? Milloin se alkoi? Kauanko on kestänyt?
Miten pian se tuli? Missä liikkeissä tulee?
Kaikki tämä on kullanarvoista tietoa lääkärille.
Olen opettanut lääkäreitä vuosikymmeniä ja aina sanonut, -
että antavat potilaan puhua ja kertoa kaikessa rauhassa -
oireet ihan yksityiskohtia myöten.
Ja vielä parempi äidinkielellä, jotta tulevat vivahteet esiin.
Potilas antaa diagnoosin kertomuksensa perusteella.
Lääkäri vahvistaa sen painelemalla, tutkimalla, kopeloimalla kunnolla.
Jos oikeassa kädessä on kipua, niin pitää aina verrata sitä vasempaan.
Onko se arempi? Onko selvää turvotusta?
Näin päästään vähitellen kiinni oikeaan diagnoosiin.
Pitää siis tietää tarkalleen, mitä hoitaa.
Se on lääketieteessä A ja O, että pitää päästää ns. täsmädiagnoosiin.
Näin tiedetään, mitä hoidetaan, ettei hoideta summittaisesti oireita.
Diagnoosi on lääkärin kannalta A ja O. Miksi potilas tuli?
Yleensä potilaalla on oikeasti joku vaiva.
Turhanpäiväistä on ajattelu, mitä joskus näkee, -
että kun potilaat tulevat valittamaan ranne-, olka- tai selkäkipua -
ne olisivat pinnareita. Ei se pidä paikkaansa.
40 vuotta tätä työtä tehneenä voin sanoa, -
että pinnaaminen on todella harvinaista.
Ei sitä ainakaan ensisijaisesti pidä ajatella.
Yleisiä jännetulehduksen sijaintipaikkoja ovat -
tiettyyn urheiluun tai ammattiin liittyvä -
olkaluun alaosan nivelnastan tulehdus, ns. tenniskyynärpää.
Se on tuossa. Toiseksi yleisin on ison sarvennoisen tulehdus, -
mistä puhuttiin viime kerralla. Sitten jalkaterässä on -
pystykävelystä johtuen plantaari- faskiitti.
Jalkaterässä on faskia, nivelkudos, joka tulehtuu.
Sitten on olkanivelen kiertäjä- kalvosin, -
3-4 lihaksen helposti tulehtuva yhdistelmäjänne.
Hauislihaksen pitkä jänne voi mennä poikkikin -
ja tulee ns. Kippari-Kallen käsi. Ja sitten tietysti akillesjänne, -
joka on tavallinen probleema.
Sormien koukistajajänteen tulehdus voi aiheuttaa sen, -
että liukuva tuppi, missä jänne liikkuu, paksunee.
Se voi jumittua ja tulee "napsusormi"-ilmiö.
Se napsahtelee tai jää ikään kuin jumiin.
Nämä kaikki johtuvat siis poikkeuksellisesta rasituksesta, -
äkillisestä kovasta rasituksesta, tärinästä, kylmästä.
Nämä ovat niitä yleisiä syitä. Tavallaan ylirasitetaan -
kyseistä kudosta, lihasta tai jännettä.
Jännetupen vaivat ovat enimmäkseen ranteessa, kädessä, olkapäässä.
Jalkaterässä ja nilkassa on jännetuppia ja muualla jänteitä.
Tulehduksessa jännettä ympäröivä suojaava tuppi on ärtynyt -
ja paksuuntunut. Synoviaalikudos tuottaa voiteluaineen -
ja huolehtii jänteen liukumisesta. Se ärtyy, tulee tulehdussoluja.
Se paksunee, voi narista ja napsua. Jännää, että se oikeasti narisee.
Sen melkein kuulee tai tuntee. On kuin kävelisi pakkaslumella -
ja se narisee ja nitisee. Sen ihan tuntee ja kuulee.
Ja sitten napsuminen sormien koukistajajänteissä.
Se voi jumittaa niin, ettei sormea saa ilman apua suoraksi.
Se voi mennä ihan tämmöiseksi näin.
Voi olla dramaattista huomata, että sormi ei toimikaan.
Yleisimpiä paikkoja on siis ranteiden ja sormien ojentajajänteet -
kyynärvarren alueella ja sormien koukistajajänteet sormien alueella.
Nivelreuma, kihti, diabetes ja eräät yleissairaudet voivat -
altistaa jännetupen tulehdukselle. On jännää, -
että sokeritaudilla on lieveilmiöitä.
Se voi altistaa tälle vaivalle. Mistä se sitten johtuu?
Suomessa sokeritautia sairastaa 300 000 -
ja 200 000 sellaista, joilla tietämättään on sokeritauti.
Voi olla, että tämmöinen metabolinen häiriö liittyy muuhunkin.
Sokeria tulee likaa kudoksiin ja aiheuttaa sokeroitumisen -
eli glykaation eli se jähmettää jänteitä.
Tämä on arvelua, mutta luulen, että ei savua ilman tulta.
Se jähmettää, jäykistää ja kangistaa -
ja nopeasti vanhentaa kudoksia. Hyvä sokeritasapaino on tärkeä.
Ei niistä tämän enempää tiedetä.
Oikeastaan syytä suurimpaan osaan tauteja ei tiedetä.
Niitä vaan tulee tässä langenneessa maailmassa.
Tutkittavaa lääketieteessä siis riittää.
Jännetuppitulehduksen kulku vaihtelee, -
mutta siihen kuuluu yleensä 2 pv - 2 vkoa kestävä kuumotus, -
turvotus, punotusvaihe iholla.
Sen jälkeen se yleensä itsestään rauhoittuu.
Jänteen paraneminen voi kestää silti vielä useita viikkoja.
Ei se yhtäkkiä parane. Voin kertoa salaisuuden, -
että 90 % kipuvaivoista, joiden takia lääkärille tullaan, -
paranee itsestään itsehoidolla, jos vaan malttaa odottaa.
Monet tulevat vaan tietysti sairausloman takia.
Paradoksi on, että on havaittu, -
että lääkärit kirjoittavat liian pitkiä sairaslomia.
Jos potilas saa päättää, kauanko on poissa, niin ei niin kauan.
Se on joskus huono juttu sekin. Siihen palaamme vielä.
Mikä on oikea sairausloman pituus? Se onkin visainen kysymys -
ja kansantaloudellisesti erittäin merkittävä.
Että joka vaivaan pitäisi hakea lääkärintodistus, -
siitä voidaan keskustella, onko siinä mieltä.
Vai osaako valistunut ihminen itse arvioida sairausloman pituuden?
Tässä olemme yksilöitä. Kivun tun- teminen/kokeminen on yksilöllistä.
Mehän emme oikeastaan tiedä, mitä se kipu on.
Se on vain kipuhermon kautta tulevaa sähkövirtaa, -
joka jollain tuntemattomalla mekanismilla koetaan -
aivoissa sietämättömänä kovanakin kipuna.
Nämä ovat kaikki mysteerioita ja osoittavat sen, -
kuinka vähän oikeastaan tiedämme näistä asioista.
Ateistitiedemiehet, uusdarvinistit ja materialistit antavat kuvan, -
että huomenna me tiedämme kaiken. Tilanne on kuitenkin se, -
että tutkimuksen edetessä kaksi asiaa tapahtuu: -
1. luomakunnassa oleva suunnittelu tulee esiin.
Nyt voimme olla 100-%:sen varmoja suunnittelijan olemassaolosta.
2. mitä enemmän me tiedämme, -
sitä enemmän tiedämme, mitä emme tiedä.
Tietämättömyys siis lisääntyy tietoa nopeammin.
Onkin sanottu, että ihminen on oppinut vasta silloin, -
kun hän tajuaa, miten tietämätön hän on.
Se edellyttää siis suurta nöyryyttä. Alleviivaan teemaa, -
joka tässä ohjelmassa on nyt ollut koko ajan.
Pieni lapsi on usein pätevämpi tiedemies kuin -
vuosikymmeniä akatemiassa opiskellut ekspertti.
Pieni lapsi tietää siis luonnostaan intuitiivisesti, -
että hänet on suunniteltu.
Sitten ateistinen ja materialistinen biologian opetus -
ja tunnustuksellinen uusdarvinismin opetus riistävät häneltä -
luonnollisen uskon Luojaan. Siksi, ajattele itse rohkeasti!
Tee omat johtopäätökset! Osaat kyllä!
Roomalaiskirjeen 1. luvussakin sanotaan, -
että mitä Jumalasta voimme tietää, ilmenee Hänen tekojensa kautta.
Kaikki koulutuksesta riippumatta pystyvät luonnostaan, -
intuitiivisesti tietämään, että on olemassa suunnittelija ja Luoja.
Vuosikymmenten akateeminen opiskelu sitten sokeuttaa -
tälle luomakunnassa nähtävälle suunnittelulle.
No niin, takaisin jännetulehduksiin.
Miten jännetulehduksia voidaan itse hoitaa?
Tärkeintä on lopettaa kiputilan aiheuttanut rasitus.
Vaikka olisi mikä urakka menossa, ei auta muu kuin lopettaa.
Muuten tulee isompia ongelmia.
Kun selvä jännetulehdus siis on, tärkeintä on lopettaa se rasitus.
Valtaosa rasituksen aiheuttamista vaivoista paranee -
muutamassa viikossa, kun rasitus lakkaa.
Ei siinä siis sen kummempaa. Muutamassa viikossa paranee.
A ja O on se, että lopetat työt, vaikka olisi mikä urakka menossa.
Ellet lopeta, tulee isompia jänne- murheita, ehkä hyvinkin vakavia.
Tulehduskipulääkkeitä voi käyttää paikallisena voiteena -
tai suun kautta otettavaa ibuprofeiinityyppistä.
Tulehduskipulääkkeinä ne lievittävät tulehdusta ja kipua.
Alleviivaan vielä sitä, että vältä pitkiä kuureja.
3-5 päivää. Jos joudut kauemmin käyttämään, -
ota jotain vatsansuojalääkettä, ettei tule ongelmia.
Toistan vielä, mitä yleensä sanon. Kun tulehduskipulääkkeitä käyttää -
pitempään, joskus lyhyempäänkin, voi tulla mahalaukun verenvuoto, -
joista puolet (!) voi olla ihan oireettomia.
Ensimmäinen oire on hengenlähtö.
Näihin kuolee Suomessa vuosittain -
enemmän ihmisiä kuin liikenneonnettomuuksissa.
Erityisesti ikäihmisten on syytä käyttää pieniä annoksia, -
koska munuaiset eivät kestä sitä.
Yleisnero ja lääkäri Elias Lönnrot esitti jo 1800-luvulla, -
että ikäihmisille pitää antaa pienempiä lääkeannoksia -
kuin aikuisille. Hän oli nero.
Ikäihmisten munuaistoiminta voi olla niin huonoa, -
että näistä lääkkeistä voi verenpaine reilusti nousta, -
mistä tulee lisäongelmia. Varovaisuutta siis!
Voiteena voi silti käyttää hyvin.
Pitkittyneisiin jännetulehduksiin saa jännettä tukevia apuvälineitä.
Niitä saa apteekeistakin. Jos se pitkittyy, -
voit laittaa lastan tai esim. peukalon ympärille laitettavia -
tukevia apuvälineitä. Lepoon laittaminen auttaa usein.
Lastan kanssa et voi myöskään tehdä työtä.
On pakko pitää taukoa. On sillä sekin merkitys.
Milloin pitäisi mennä lääkäriin? Kun nämä itsestäänkin paranevat.
Eivät ne aiheuta yleensä kivun ja toiminnallisen haitan lisäksi -
vakavampia sairauksia. Potilas tulee lääkärille, -
koska siinä on kova ja pitkittynyt kipu tai ei pysty tekemään töitä.
Jos se on todella hankala, -
voidaan huolellisesti harkita paikallista kortisoniruisketta.
Tässä pitää olla varovainen. Jänteeseen ei saa ruiskuttaa.
Se voi katketa, etenkin iäkkäillä, joilla jänne on muutenkin heikko.
Jos ruisku taas menee liian pinnallisesti, siihen tulee kuoppa, -
pehmytkudosatrofia. Se ei ole vaa- rallinen, vaan kosmeettinen haitta.
Joskus jumittunut, ahtautunut jännetuppi voi vaatia leikkausta.
Silloin kannattaa ottaa Sakari Oravaan yhteyttä. Hän on erikoismies -
pitkittyneissä jännevaivoissa, hieno huippukirurgi.
Jännetulehduksen ennuste on siis yleensä hyvä, -
jos vaivan aiheuttanut rasitus lopetetaan, -
jännettä hoidetaan liikehoidolla ja näillä salvoilla.
Kipua tuottamattomalla liikehoidolla.
Liikkeestä on huolehdittava, vaikka se olisi välillä lastassa.
Tulehduksen aikana liikehoidon on oltava varovaista -
ja hidasta eikä saa tuottaa kipua.
Kipeän jänteen rasittaminen on epäviisasta ja voi johtaa -
sen vaurioitumiseen tai jopa katkeamiseen.
Miten jännetulehdusta estetään? Tulee välttää yksitoikkoisia, -
rasittavia toistuvaisliikkeitä. Tietyissä ammateissa -
ergonomia eli työn suunnittelu tulee voimakkaasti esiin.
Joskushan niitä on tehtävä, -
mutta äkillistä ylikuormitusta on vältettävä.
Työssä voidaan suunnitella työn liikkeet, ergonomiat, työasennot, -
työkalujen käyttö ja tauot sellaisiksi, -
että yksitoikkoinen rasitus vähenee. Välillä jännitystä puretaan, -
heilutellaan kättä, jotta veri kiertää. Ei pidetä rasituksessa, -
jolloin tulee kuona-ainekertymiä.
Ja A ja O: tulehduksen käynnistyttyä, -
sen aiheuttanut rasitus on syytä lopettaa heti välittömästi!
Sitten joitakin yksittäisiä tapauksia: napsusormi, liipasinsormi -
ja De Quervainin jännetupen tulehdus peukalon loitontajassa, -
joka voi jumittaa pahastikin. Ovat yleisiä työikäisten käsivaivoja.
Siinä kuuluu narina, napsuminen -
ja lukkiutuminen siinä tyyppi- paikalla.
Jos se kroonistuu eli et malta lopettaa töitä, -
jänne voi katketa.
Nämä ovat niitä tavallisimpia käsivaivoja.
Se pitää heti hoitaa kunnolla ja riittävällä sairauslomalla.
Jos se pitkittyy, tulee vain turhia sairauspäiviä.
Täytyy työterveyshuollon käydä katsomassa, -
miten sitä työtä tehdään. Voisiko tehdä jotenkin paremmin?
Ergonomia on A ja O, jos vaiva on työstäjohtuva.
Jännetuppitulehdukset ovat hiukan yleisimpiä naisilla -
kuin miehillä. Myös ikä vaikuttaa tähän.
Napsusormen ilmaantuvuus on suurimmillaan 55-60 -vuotiailla.
On jännää, että hiiret ja tietokoneet eivät ole sitä lisänneet, -
vaan määrä on aika vakio. Myös reuma ja eräät harvinaiset taudit -
voivat olla jännetuppitulehduksen takana.
Reumaan palaamme myöhemmin.
65-95 % reumapotilaista arvioidaan kärsivän näistä jossain vaiheessa.
Mikä tahansa jännetuppi, jänteen ympäryskudos, -
tai jänteen kiinnityskohta ranteen ja käden alueella voi tulehtua -
ja oirehtia. Hoitoperiaatteet ovat samanlaiset paikasta riippumatta.
Lepo, kortikosteroidiruiskeet, lastoitus, kylmähoito -
ja tulehduskipulääkkeet ovat akuutin tulehduksen hoitoperusta.
Ylirasituksen aiheuttamissa jänne- tuppitulehduksissa -
riittävän pitkä sairausloma on tärkeä - 2-6 viikkoa.
Lyhyet toistuvat sairauslomat eivät ole mistään kotoisin, -
vaan aiheuttavat jopa lisäkustannuksia.
Lasta laitetaan ns. suoja-asentoon.
Fysikaalisia hoitoja voi käyttää ja kokeilla.
Leikkaushoito peukaloasiassa jopa kuukauden sisällä.
Tilanteesta riippuen asiantuntija arvioi sen.
Tässä ne periaatteet. Kylmähoito auttaa parhaiten -
ensimmäisten 2 päivän aikana 2 tunnin välein -
vaikka 10 minuuttia kerralla.
Jänteen mekaaninen kestokyky on terveenä erittäin hyvä.
Akillesjänteessä on jopa 500 kg:n vetovoima.
Leikkaushoito on viimesijainen hoito.
Kiitoksia, kun olit mukana. Jatketaan sitten -
akillesjänteen tulehduksesta seuraavassa jaksossa.
Hyvä katsoja! Jos sinulle on ollut iloa tai hyötyä -
Herra käyttää lääkäriä -ohjelmista, voit tukea näiden tuottamista -
soittamalla numeroon 0600-10077.
Puhelun hinta on noin 10 euroa. Voit myös laittaa tukimaksun -
ruudussa näkyvään numeroon. Käytä ruudussa olevaa viitettä, -
niin se ohjataan näiden ohjelmien tekemiseen.
Kiitos mukanaolosta! Jumala sinua siunatkoon!
Tekstitys: Tuula-Riitta Virrankare